Victor Ponta a fost audiat în acest dosar întrucât, la începutul lunii martie 2016, procurorul Liviu Tudose a susținut într-o declarație dată în fața procurorilor că "în primăvara anului 2014, împreună cu Ghiță Sebastian Aurelian a mers la Victor Ponta, ocazie cu care premierul i-a oferit o funcție de conducere, respectiv director Departamentului pentru Luptă Antifraudă sau o funcție de execuție în cadrul ONPCSB, propunere cu care acesta, în principiu, a fost de acord, dar care nu a mai fost materializată", se arată în referatul Direcției Naționale Anticorpuție.